અમદાવાદ: કોંગ્રેસ અધ્યક્ષ રાહુલ ગાંધીના ૧૬-૧૭ જુલાઈએ સૌરાષ્ટ્રના બે દિવસનો સત્તાવાર મુલાકાત કાર્યક્રમ જાહેર કરવામાં આવ્યો છે. આ બે દિવસની મુલાકાતમાં તેઓ ભાવનગર નજીકના અલંગ શિપબ્રેકિંગ યાર્ડની મુલાકાત લઈને કામદારોને મળશે તો સરકારી સહાય કે મદદ વિના જ સામૂહિક પુરુષાર્થ કરીને જાતે જ બંધારો બનાવનારા મેથળા ગામના ખેડૂતોને મળશે. આ મુલાકાતમાં તેઓ મહુવાના તલગાજરડા ખાતે જાણીતા રામાયણ કથાકાર મોરારી બાપુને મળશે તો અમરેલીના ધારી નજીકના ગીરના જંગલના માલધારીઓને મળીને તેમની આપવીતી સાંભળશે. આ ઉપરાંત સ્થાનિક વેપારીઓ અને કામદારોને મળીને તેમની સમસ્યાઓ જાણવાનો પ્રયાસ કરશે.